Haukeliseter

Haukeliseter er sted på Haukelifjell ved E134, 986 m.o.h., beliggende i Vinje kommune i Telemark fylke. Haukeliseter ligger nord for Ståvatn som er et kraftmgasin i Skiensvassdraget. norgeskart.no Stedet har overnattingsmuligheter og spisested, og er et mye brukt stoppested for biltrafikken mellom Telemark og deler av Vestlandet. 

I 1920-30-åra var det 600 geiter på fire støler ved Haukeliseter. Det var en betydelig produksjon og 12-14 mennesker var i arbeid med melking, ysting, gjeting og vedhogging.  Haukeliseter var  seter for gårdene i grenda Haukeli i Vinje, men har i takt med økning av trafikken over fjellet utviklet seg fra utnytting av lokale beiteressurser til servicestasjon for reisende over høyfjellet. De første planene om postvei over høyfjellet mellom Bergen og Oslo ble laget i 1704. I 1889 kunne de første karjolene rulle over Dyrskaret. Veien var grunnlaget for det Haukeliseter er i dag. Haukeliseter Fjellstue er bygd av staten. Der står også Ulevåbu, den første lille fjellstua i statlig regi fra 1860-åra.  

Haukeliseter er et mye brukt utgangspunkt for fotturer på Hardangervidda.  Her er det også mange gode muligheter for fiske i fjellvann. 

Stedet har i dag en omfattende bebyggelse av hytter og hoteller.

Referanser

Eksterne lenker


Kategori:Vinjes geografi